খাস কলকাতা শহরে অর্গানিক সবজির হাট। বিধান শিশু উদ্যানে চাষ হচ্ছে অর্গানিক শাক-সবজি। বিক্রিও হচ্ছে প্রতি রবিবার। দামও সাধ্যের মধ্যেই।রবিঠাকুরের শুক্রবারের সেই হাট নয়। এই হাট বসছে রোববারে। গ্রাম নয়, খাস শহর কলকাতায়।শহরের বুকে চাষ হচ্ছে উচ্ছে, বেগুন, পটল, মুলো। সবই অর্গানিক। আছে অর্গানিক মাছ, মাংসও। বিধান শিশু উদ্যানে চাষ হচ্ছে। প্রতি রোববার সেখানেই বসছে অর্গানিক সবজির হাট।আমরাই দেখিয়েছিলাম, কীভাবে সবজিতে ঢুকছে বিষাক্ত রাসায়নিক। সেই সবজিই খেতে বাধ্য থাকি আমরা। সবজি থেকে বিষাক্ত রাসায়নিক বাদ দেওয়ারও কোনও উপায় নেই। তবে সবজি ধোয়ার পদ্ধতি জানা থাকলে কিছুটা বিষমুক্ত হওয়ার সম্ভাবনা থাকে। কিন্তু অর্গানিক শাকে কোনও বিষাক্ত রাসায়নিক নেই। ধুলেও ওঠে না রং।
 ওয়েব ডেস্ক: খাস কলকাতা শহরে অর্গানিক সবজির হাট। বিধান শিশু উদ্যানে চাষ হচ্ছে অর্গানিক শাক-সবজি। বিক্রিও হচ্ছে প্রতি রবিবার। দামও সাধ্যের মধ্যেই।রবিঠাকুরের শুক্রবারের সেই হাট নয়। এই হাট বসছে রোববারে। গ্রাম নয়, খাস শহর কলকাতায়।শহরের বুকে চাষ হচ্ছে উচ্ছে, বেগুন, পটল, মুলো। সবই অর্গানিক। আছে অর্গানিক মাছ, মাংসও। বিধান শিশু উদ্যানে চাষ হচ্ছে। প্রতি রোববার সেখানেই বসছে অর্গানিক সবজির হাট।আমরাই দেখিয়েছিলাম, কীভাবে সবজিতে ঢুকছে বিষাক্ত রাসায়নিক। সেই সবজিই খেতে বাধ্য থাকি আমরা। সবজি থেকে বিষাক্ত রাসায়নিক বাদ দেওয়ারও কোনও উপায় নেই। তবে সবজি ধোয়ার পদ্ধতি জানা থাকলে কিছুটা বিষমুক্ত হওয়ার সম্ভাবনা থাকে। কিন্তু অর্গানিক শাকে কোনও বিষাক্ত রাসায়নিক নেই। ধুলেও ওঠে না রং। শুধু সবজি নয়। মাছের শরীরেও যে কী ভয়ঙ্কর বিষ, তাও দেখিয়েছিলাম আমরাই। সেই মাছ খাচ্ছি আমরা। শরীর হয়ে উঠছে বিষের আধার।ঠিক এই পরিস্থিতিতে হাতের নাগালেই অর্গানিক সবজি, মাছ, মুরগি। চাষ হচ্ছে। বিক্রিও হচ্ছে। গ্রামের চাষিরাও তাঁদের অর্গানিক ফসল নিয়ে হাজির। রাজ্য সরকারের নিজস্ব কৃষি বিপণন স্টলও রয়েছে।হাতের কাছেই অর্গানিক সবজি, মাছ, মাংস পেয়ে ক্রেতারা তো বেজায় খুশ। দামও নাগালের মধ্যেই। আলু ১৫টাকা কিলো। ডায়াবেটিক আলু ৩০ টাকা। কুমড়ো ২৫ টাকা। পটল ৩০ টাকা। একটা লাউ ১০টাকা। টমেটো ২৫ টাকা। ১০০ গ্রাম লঙ্কা ১০টাকা। কলমি, লাল শাক, লাউ শাক আঁটিপ্রতি ১০টাকা। শসা ৪০টাকা।